Document ID: 31980D0982

Padomes Lēmums
(1980. gada 14. oktobris)
par brīvprātīgu ierobežojumu nolīgumu slēgšanu ar Argentīnu, Austrāliju, Jaunzēlandi un Urugvaju aitu un kazu gaļas nozarē
(80/982/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā Komisija sāk sarunas ar ārpuskopienas valstīm, kas piegādā aitu un kazu gaļu vai dzīvas aitas un kazas, lai panāktu vienošanos par šāda eksporta uz Kopienu brīvprātīgiem ierobežojumiem;
tā kā Komisija panāca vienošanos ar Argentīnu, Austrāliju, Jaunzēlandi un Urugvaju;
tā kā minētie nolīgumi atļauj tirdzniecības veikšanu atbilstīgi attiecīgās nozares tirgus kopīgai organizācijai,
IR PIEŅĒMUSI ŠĀDU LĒMUMU.
1. pants
1. Ar šo Eiropas Ekonomikas kopienas vārdā apstiprina aitu un kazu gaļas nozares nolīgumus, kas sagatavoti vēstuļu apmaiņas veidā ar valstīm, kuras uzskaitītas turpmāk:
- Argentīna,
- Austrālija,
- Jaunzēlande,
- Urugvaja.
2. Nolīgumu teksti pievienoti šim lēmumam.
2. pants
Ar šo Padomes priekšsēdētājs pilnvarots izraudzīt personu, kas tiesīga parakstīt 1. pantā minētos nolīgumus, lai tie ir saistoši Kopienai.
Luksemburgā, 1980. gada 14. oktobrī

Labels: 3
17
5